Zväčšovanie, zmenšovanie v pomere



Do zošita názov novej podtémy –

***Zmena čísla - Zväčšovanie /zmenšovanie v pomere.***

Opíšete si poučku v ružovom a žltom rámčeku. Z učebnice zo str. 54

Doplňte si aj poznámku do zošita:

*Zmena čísla - pozor na zadanie úlohy - nie je to rozdelenie čísla!!!*

*Zmeniť číslo znamená - buď zväčšiť alebo zmenšiť dané číslo.*

*„Zmenšujeme, ak násobíme zlomkom, ktorého hodnota je menšia ako 1 (čitateľ je menší ako menovateľ).*

*Napr.* $2 :5= \frac{2}{5}=0,4$ *na každý pomer sa dá pozrieť aj ako na zlomok (pravý zlomok – menší ako 1)*

*Zväčšujeme vtedy, ak násobíme zlomkom, ktorý má hodnotu väčšiu ako 1 (čitateľ je väčší ako menovateľ).“*

*Napr.* $5 :2= \frac{5}{2}=2,5$ *na každý pomer sa dá pozrieť aj ako na zlomok (nepravý zlomok – väčší ako 1)*

Alebo aj takto si to môžete zapamätať

Podľa toho ako je pomer zapísaný, to znamená aké je prvé číslo v pomere môže ísť o zväčšenie alebo zmenšenie daného čísla

 Ak je v pomere napr**.: 4:9 prvé číslo menšie ako druhé číslo sa zmenší** $ 4<9$

Ak je v pomere napr. **: 8:3 prvé číslo väčšie ako druhé číslo sa zväčší** $ 8>3$

**Vzorová úloha:**

Zmeň počet detí 60 v pomere 3:1. Dostaneš viac alebo menej detí?

 60. $\frac{3}{1}$ =$\frac{180}{1}$ = 180 dostali sme viac detí, lebo prvé číslo v pomere je väčšie

Číslo 85 zmeň v pomere 2:5. Dostaneš väčšie alebo menšie číslo?

85. $\frac{2}{5}$ = $\frac{170:5}{5:5}$ =$\frac{34}{1}$ = 34 dostali sme číslo 34, ktoré je menšie, pretože v pomere je prvé číslo menšie

Vypracujete príklady z učebnice 20, 21, 22, 28 do zošita.

Precvičte si a urobte tiež cvičenia z PZ stranu 22/19, 20, 21 a 21/14